section_heading: Povijest
paragraph_text: Efedrin je prvotno izoliran iz biljke ma huang (Ephedra vulgaris, kositrenica), a poslije sintetiziran. Kineski liječnici ga već tisuće godina upotrebljavaju u medicinske svrhe. Aktivni spoj efedrin iz biljke su izolirali japanski istraživači 1885. godine, no nije bio poznat u zapadnom svijetu sve do ispitivanja Chena i Schmidta u Sjedinjenim Državama, oko 1925. godine.